Пенчо Славейков
Морна лятна нощ…

chitanka.info

Морна лятна нощ; кръз блян,

знойни чувства сърце сепват;

тъмни листи сън желан

на душата ми нашепват.

Виждам се во родний кът,

родна реч слухът ми гали —

свой отново ме зовът,

свой които са ме звали.

Аз прегръщам ги засмян,

и сълзи в очи ми трепват…

Тъмни листи сън желан

на душата ми нашепват.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.